钦定古今图书集成/明伦汇编/闺媛典/第088卷 > 沈贞女
## 钦定古今图书集成/明伦汇编/闺媛典/第088卷 > 沈贞女

按《苏州府志》：“沈贞女，吴县人。年十六，许字黄于庚。庚
得羸疾死，讣闻，女哀泣累日，屏食御素笄，缟衣髽髻，
登楼不复下。父母谋改字，女闻自缢，急救得甦。他日
乘间语之曰：‘汝今年十九耳’。女曰：‘将谓百年永耶？死
固旦夕事耳，岂复向父母求活’？其意欲归黄自守。黄
家事日落，姑亦弃世，女闻，恸泣服衰，长斋三十年而”
世变，家人远窜，遂闭门绝粒死